text: 8 Apóstol Pabloqa Tesalonicapi hermanosta mayta yanapayta munarqa. Imajtinchus "llulla apóstoles" paykuna ukhupi rikhurinkuman karqa, "cheqa kajta qʼewispa creejkunata paykunaj qhepankuta pusanankupaj" (2 Cor. 11:4, 13; Hech. 20:30). Éfeso qotuchakuymanta hermanosqa "sajra runastapis mana rikuyta" aterqankuchu. Chayrayku Jesusqa allinta ruwashasqankuta nerqa. Efesopi hermanosqa "apóstoles kayku, nispa nejkunatapis pruebaman churaspa, llullas kasqankuta sutʼiman" rikhurichimorqanku (Apo. 2:2). Pabloqa Tesalonicapi hermanosman iskay kaj cartanpi kayta nerqa: "Kunanqa, hermanos, qankunata kamachiyku Señorninchej Jesucristoj sutimpi, tʼaqakunaykichejta mayqen hermanopis mana trabajayta munajmanta", nispa (2 Tes. 3:6, 10). Arí, paykunaqa mana trabajayta munajkunamanta tʼaqakunanku karqa. Jina kajtin, astawanrajchá tʼaqakunanku karqa Diospa contranpi oqharikuyta munajkunamantaqa. Imajtinchus chay runaswan masichakuspaqa mana allinman chayankuman karqa, chayraykutaj qhesachanankupuni karqa. Kay tiempopipis jinallatataj ruwananchej tiyan (Pro. 13:20).